CELEX: 62013TN0103
Language: sl
Date: 2013-02-19 00:00:00
Title: Zadeva T-103/13 P: Pritožba, ki jo je 19. februarja 2013 Evropska komisija vložila zoper sodbo Sodišča za uslužbence z dne 11. decembra 2012 v zadevi Cocchi in Falcione proti Komisiji (F-122/10)

4.5.2013   
            
            
               SL
            
            
               Uradni list Evropske unije
            
            
               C 129/21
            
         Pritožba, ki jo je 19. februarja 2013 Evropska komisija vložila zoper sodbo Sodišča za uslužbence z dne 11. decembra 2012 v zadevi Cocchi in Falcione proti Komisiji (F-122/10)
   (Zadeva T-103/13 P)
   2013/C 129/44
   Jezik postopka: francoščina
   
      Stranke
   
   
      Pritožnica: Evropska komisija (zastopnika: G. Gattinara in D. Martin, zastopnika)
   
      Drugi stranki v postopku: Giorgio Cocchi (Wezembeek-Oppem, Belgija) in Nicola Falcione (Bruselj, Belgija)
   
      Predlogi
   
   Pritožnica Splošnemu sodišču predlaga, naj:
   
               —
            
            
               razveljavi sodbo Sodišča za uslužbence z dne 13. junija 2012 v zadevi Cocchi in Falcione proti Komisiji (F-122/10);
            
         
               —
            
            
               tožbo, ki sta jo G. Cocchi in N. Falcione vložila v zadevi F-122/10, zavrže kot nedopustno oziroma jo v vsakem primeru zavrne kot neutemeljeno;
            
         
               —
            
            
               odloči, naj vsaka stranka nosi svoje stroške v zvezi s tem pritožbenim postopkom;
            
         
               —
            
            
               G. Cocchiju in N. Falcione naloži plačilo stroškov postopka pred Sodiščem za uslužbence.
            
         
      Pritožbeni razlogi in bistvene trditve
   
   Pritožnica v utemeljitev pritožbe navaja dva pritožbena razloga.
   
               1.
            
            
               Prvi pritožbeni razlog se nanaša na kršitev pojma „akt, ki posega v položaj“, ker je Sodišče za uslužbence presodilo, da je tožba na prvi stopnji dopustna, ker je kot akt, ki posega v položaj, opredelilo Komisijin predlog zadevnima strankama glede števila let pokojninske dobe, ki se priznajo pri prenosu njunih pokojninskih pravic na podlagi člena 11(2) Priloge VIII h Kadrovskim predpisom za uradnike Evropske unije.
            
         
               2.
            
            
               Drugi pritožbeni razlog se nanaša na kršitev načela zaupanja v pravo, ker je Sodišče za uslužbence delno ugodilo tožbi, pri čemer je pri razlagi tega načela napačno uporabilo pravo. Komisija navaja, da se zadevni stranki ne moreta sklicevati na zaupanje v pravo na podlagi njenih predlogov, ker so bila na eni strani v teh predlogih upoštevana tudi obdobja službovanja po začetku službovanja zadevnih strank in na drugi strani v teh predlogih ni bil naveden dejansko preneseni znesek, ampak znesek, ki ga je mogoče prenesti, kar je v nasprotju z jasnim besedilom člena 11(2) Priloge VIII h Kadrovskim predpisom.